ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 23**

**Тэма:** Павялічыць на адзінку, паменшыць на адзінку

**Мэта:** плануецца, што ў канцы ўрока вучні будуць павялічваць на адзінку, памяншаць на адзінку.

**Задачы:**

* Абагульніць правіла ўтварэння наступнага ліку шляхам павелічэння на 1 і папярэдняга ліку шляхам памяншэння на 1;
* Вучыць чытаць лікавыя выразы і роўнасці з дапамогай слоў “павялічыць на 1”, “паменшыць на 1”;
* стварыць умовы для развіцця лагічнага мыслення, памяці;
* садзейнічаць выхаванню самастойнасці.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; набор геаметрычных фігур; карткі з лікамі і знакамі; наглядны матэрыял.

**Ход урока**

**І Арганізацыйны момант.**

Роўна ўсталі,

Ціха селі,

Галовамі пакруцілі,

Салодка – салодка пацягнуліся,

І адзін аднаму ўсміхнуліся.

Рот зачынілі на замок,

Пачынаецца ўрок.

**ІІ Актуалізацыя ведаў і навыкаў навучэнцаў.**

- **1** - **2** + **3** - **4** + **2** - **1**

**5**

* Які адказ атрымаўся? Дайце характарыстыку ліку 2.

***Вусны лік***

1)

* Назавіце прадметы, якія вы тут бачыце:

       

* Для чаго патрэбна піла, лапата…?
* Давайце палічым. А калі іх пераставіць,ці зменіцца іх колькасць?
* Які прадмет “лішні”? (Кветка.)
* Як назваць адным словам астатнія прадметы? (Інструменты.)
* На якім месцы стаіць сякера? Які прадмет стаіць за ёй, перад ёй? На якім месцы?
* Які прадмет злева ад лапаты? Справа ад малатка?
* Які прадмет стаіць на другім, чацвёртым, пятым месцы?

2)





 **+ + = =**

* Якое дзеянне выканана? (Складанне)
* Колькі машынак трэба дабавіць у пусты прамавульнік? Дакажыце.
* Колькі машынак было, дабавілі, стала?
* Назавіце прыклад да гэтай схемы. ( 4 + 1 = 5)
* На колькі павялічылі 4, каб атрымалася 5?





 **- =**

* Якое дзеянне выканана? (Адніманне)
* Колькі зорачак трэба адняць? Дакажыце.
* Колькі зорачак было, аднялі, стала?
* Назавіце прыклад да гэтай схемы. (5 -1 = 4)
* На колькі трэба паменшыць 5 , каб атрымаць 4?

**Настаўнік:** *Сёння на ўроку мы будзем з вамі вучыцца павялічваць і памяншаць лік на адзінку.*

**ІІІ Засваенне новых ведаў.**

с.46 (вучэбны дапаможнік)

Настаўнік і вучні чытаюць роўнасці 3 + 1 = 4 і 4 – 1 = 3 з дапамогай слоў “павялічыць на адзін” і “паменшыць на адзін”.

**ІV Першасная праверка новых ведаў і спосабаў дзейнасці.**

 ***Работа з вучэбным дапаможнікам***

1)с.46, №1

Вучні чытаюць прыклады з дапамогай слоў “павялічыць на адзін” і “паменшыць на адзін”.

1 + 1 2 + 1 3 + 1 4 + 1

2 – 1 3 – 1 4 – 1 5 – 1

***Фізкультхвілінка***

*Грузавік пясок вязе* (ідуць па крузе, імітуя руль у руках)

*Здзіўляецца народ*: (спыняюцца, паварочваюцца тварам адзін да аднаго)

*“Вось так цуд – цуды,* ( нахіляюць галаву направа – налева).

*У ім пясок пад нябёсы*”(цягнуцца на насочках, падымаючы рукі ўверх).

2)с.47, №5

Вучні складаюць матэматычныя апавяданні і састаўляюць роўнасці з картак на партах. Напрыклад: было 5 кацянят, 1 кацяня пайшло, засталося 4. (5 – 1 = 4)

**V Прымяненне ведаў.**

1)с.47

Павяліч на 1 лікі: **4, 2.**

Паменшы на 1 лікі: **5, 3.**

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

2)Якія лікі схаваны за 

3 +  = 4  + 1 = 5

3 -  = 2  - 1 = 1

***Фізкультхвілінка для вачэй***

3)с.26, №2

Вучні састаўляюць і запісваюць прыклады да прапанаваных схем.

4)с.26, №3

Неабходна выбраць прыклад да малюнка і дапоўніць лікам: 1 + 3 = 4, 5 – 2 = 3.

**VІ Замацаванне новых ведаў і спосабаў дзейнасці.**

1)Вылічальная машына. Адказы запісваюцца ў табліцу.

|  |  |
| --- | --- |
|  |  |
| 5 |  |
| 4 |  |
| 3 |  |
| 2 |  |

**-1**

Аналагічная работа праводзіцца з павелічэннем лікаў 1, 2, 3, 4 на 1.

**VІІ Падвядзенне вынікаў.**

* Над якой тэмай працавалі?
* Ці змаглі мы навучыцца павялічваць лік на 1, памяншаць лік на 1?

**VІІІ Рэфлексія “Смайлікі”.**

Вучні ацэньваюць сваю работу з дапамогай смайлікаў:

 - на ўроку было лёгка і цікава;

  - на ўроку было цікава, але некаторыя заданні вызвалі цяжкасць;

  - не ўсё атрымлівалася, узніклі цяжкасці.